Document ID: 31988R0124

*****
ΚΑΝΟΝΙΣΜΟΣ (ΕΟΚ) αριθ. 124/88 ΤΗΣ ΕΠΙΤΡΟΠΗΣ
της 18ης Ιανουαρίου 1988
για τροποποίηση του κανονισμού (ΕΟΚ) αριθ. 2984/87 όσον αφορά την παρέμβαση για τον μαλακό αρτοποιήσιμο σίτο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3989/87 (2), και ιδίως το άρθρο 7 παράγραφος 3,
Εκτιμώντας:
ότι το άρθρο 7 του κανονισμού (ΕΟΚ) αριθ. 2727/75 καθορίζει τους όρους που διέπουν το άνοιγμα των αγορών στην παρέμβαση· ότι οι γενικοί κανόνες που αφορούν την παρέμβαση καθορίζονται στον κανονισμό (ΕΟΚ) αριθ. 1581/86 του Συμβουλίου της 23ης Μαΐου 1986 περί των γενικών κανόνων της παρέμβασης στον τομέα των σιτηρών (3)· ότι οι λεπτομέρειες εφαρμογής καθορίστηκαν με τον κανονισμό (ΕΟΚ) αριθ. 2232/87 της Επιτροπής της 23ης Ιουλίου 1987 σχετικά με τις λεπτομέρειες εφαρμογής που αφορούν την παρέμβαση στον τομέα των σιτηρών (4)·
ότι ο κανονισμός (ΕΟΚ) αριθ. 2984/87 (5), όπως τροποποιήθηκε από τον κανονισμό (ΕΟΚ) αριθ. 3754/87 (6), άνοιξε την παρέμβαση για όλα τα σιτηρά, πλην του μαλακού αρτοποιήσιμου σίτου· ότι οι προαναφερθείσες διατάξεις οδηγούν στο να ανοίξει εκ νέου η παρέμβαση για τον μαλακό αρτοποιήσιμο σίτο σ' ολόκληρη την Κοινότητα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΟΚ) αριθ. 2984/87 αντικαθίσταται από το ακόλουθο κείμενο:
«Άρθρο 1
Οι οργανισμοί παρεμβάσεως αγοράζουν τον μαλακό σίτο, τον σκληρό σίτο, τη σίκαλη, την κριθή, τον αραβόσιτο και το σόργο που τους προσφέρονται από την ημερομηνία ενάρξεως ισχύος του παρόντος κανονισμού.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιανουαρίου 1988.

Labels: 3